Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Il-Faqar enerġetiku, iddefinit bħala sitwazzjoni fejn familja ma jkunx jista' jkollha aċċess għal livelli soċjali u materjali meħtieġa ta' servizzi tal-enerġija fid-dar, qiegħed jiżdied, b'mod partikolari wara l-bidu tal-kriżi ekonomika. Diversi punti relatati ma' dan is-suġġett ġew inkorporati fid-Direttivi 2009/72/KE u 2009/73/KE tal-Parlament Ewropew u tal-Kunsill, li jikkonċernaw ir-regoli komuni għas-suq intern dwar l-elettriku u l-gass naturali rispettivament. Fost affarijiet oħra, id-direttivi jeħtieġu li l-Istati Membri jadottaw definizzjoni għal "konsumaturi vulnerabbli". Il-Kummissjoni tista' tipprovdi data dwar in-numru ta' nies ikkunsidrati li qed jgħixu f'sitwazzjoni ta' faqar enerġetiku f'kull Stat Membru wara ż-żidiet fil-kontijiet? Il-Kummissjoni tista' tgħid liema huma dawk l-Istati Membri li jistgħu jilħqu l-miri tal-enerġija stabbiliti għall-2020? Il-Kummissjoni x'azzjoni biħsiebha tieħu sabiex telgħeb il-faqar enerġetiku fl-UE u sabiex tiżgura li ċ-ċittadini kollha jkollhom aċċess bażiku għas-servizzi tal-enerġija? Billi l-vulnerabbiltà hija fenomenu li jolqot is-setturi kollha, il-Kummissjoni issa qed twettaq studju biex tidentifika l-mudelli ta' vulnerabbiltà fis-swieq ewlenin tal-konsumatur, inkluża l-enerġija. Is-sejbiet tal-istudju, li se jiġu ppubblikati fl-2015, għandhom jgħinu biex jiġu identifikati azzjonijiet possibbli futuri ta' politika li jnaqqsu l-vulnerabbiltà. Skont il-Eurostat, fl-2012 124.5 miljun persuna, jiġifieri 24.8 % tal-popolazzjoni tal-UE, kienu f'riskju ta' faqar jew esklużjoni soċjali, meta mqabbla ma' 24.3 % fl-2011 u 23.7 % fl-2008. Dan ifisser li dawn iċ-ċittadini kienu f'minn tal-inqas waħda minn dawn it-tliet sitwazzjonijiet: fir-riskju tal-faqar, imċaħħda severament minn affarijiet materjali jew jagħmlu parti minn familji b'intensità ta' xogħol baxxa ħafna. It-tnaqqis fin-numru ta' nies f'riskju ta' faqar jew esklużjoni soċjali fl-UE hu wieħed mill-miri ewlenin tal-Istrateġija Ewropa 2020. Il-Kummissjoni x'fehmiet għandha fir-rigward taż-żieda fir-rata ta' dawk f'riskju ta' faqar u esklużjoni soċjali? Il-Kummissjoni kif biħsiebha tgħin lil dawk in-nies li huma f'riskju ta' faqar jew esklużjoni soċjali, u twaqqaf figuri bħal dawn milli jibqgħu jogħlew? Minkejja sinjali ċari ta' rkupru bil-mod, il-qagħda soċjali fl-Unjoni Ewropea għadha sors ta' tħassib għall-Kummissjoni. L-aħħar ċifri juru li mill-2008 'il hawn in-nies li jgħixu fil-faqar jew fl-esklużjoni soċjali żdiedu b'6.6 miljun, total ta' 123 miljun persuna jew kważi 1 minn kull 4 Ewropej fl-2012. L-esklużjoni soċjali u l-faqar żdied f'aktar minn terz tal-Istati Membri kemm fl-2011 kif ukoll fl-2012. It-tfal u ż-żgħażagħ ġew affettwati b'mod partikolari. Abbażi ta' dawn ix-xejriet u mingħajr sforzi kbar mill-Istati Membri, huwa improbabbli li jintlaħaq l-għan tal-2020 għat-tnaqqis tal-faqar. Il-Kummissjoni ħarġet gwida komprensiva li tittratta bosta aspetti tal-politika soċjali u tal-impjiegi. Permezz tas-Semestru Ewropew u l-Pakkett ta' Investiment Soċjali, il-Kummissjoni tistabbilixxi l-prijoritajiet baġitarji, ekonomiċi u soċjali, u tagħti gwida politika biex tistimula t-tkabbir, l-impjiegi u l-koeżjoni soċjali skont l-istrateġija ta' tkabbir fit-tul tal-UE. Il-proċess tas-Semestru jippermetti għall-ħruġ ta' rakkomandazzjonijiet konkreti fil-qasam soċjali. Il-Fondi tal-UE (speċjalment l-FSE, il-FEŻR, il-Programm għall-Bidla Soċjali u l-Innovazzjoni u l-Fond għal dawk l-Aktar fil-Bżonn) jintużaw biex jikkontribwixxu għall-irkupru ekonomiku, biex jipprovdu aktar appoġġ lil dawk bla xogħol, liż-żgħażagħ u l-persuni żvantaġġati, u biex jittaffew il-konsegwenzi soċjali tal-kriżi. Permezz tal-metodu soċjali miftuħ ta' koordinazzjoni, il-Kummissjoni tappoġġja l-Kumitat tal-Protezzjoni Soċjali fil-mobilizzazzjoni ta' diversi strumenti biex tindirizza l-faqar u l-esklużjoni soċjali. Hija tippromwovi l-kooperazzjoni bejn l-Istati Membri permezz ta' qafas stabbilit għal sorveljanza multilaterali u tematika tar-riformi ta' ħarsien soċjali tal-pajjiżi tal-UE. Skont studju li sar fl-2011 dwar il-volontarjat fl-UE mill-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA), madwar 92 sa 94 miljun adulti huma involuti fis-settur tal-volontarjat. Dan ifisser li madwar 22% sa 23% tal-Ewropej li għandhom aktar minn 15-il sena huma involuti f'xogħol volontarju. Stħarriġ uffiċjali ppubblikat f'Malta f'Diċembru 2013 jagħti x'nifhmu li fl-2012 kważi 30 000 persuna tal-età ta' 12-il sena jew aktar kienu involuti f'attivitajiet ta' volontarjat. Ir-realtà hija li x-xogħol volontarju kull ma jmur qed isir aktar popolari f'ċerti Stati Membri (bħal Malta), filwaqt li fi Stati Membri oħra dan il-qasam għadu jibda u qed jiżviluppa. Minkejja l-fatt li l-UE ilha li rrikonoxxiet l-importanza tal-volontarjat, f'dan ir-rigward għad hemm nuqqas ta' approċċ sistematiku u strutturat fuq il-livell tal-UE. Il-Kummissjoni tista' tipprovdi dejta statistika dwar in-numru ta' persuni involuti fix-xogħol volontarju fit-28 Stat Membru, maqsuma skont il-pajjiż u l-grupp ta' età? X'inhuma l-fehmiet tal-Kummissjoni dwar ir-rwol tax-xogħol volontarju fl-UE? Taqbel mal-fatt li x-xogħol volontarju għandu jiġi promoss? Il-Kummissjoni adottat xi strateġiji biex tippromwovi l-iskambju ta' prattiki tajbin marbuta mal-volontarjat fost it-28 Stat Membru? X'azzjoni qed tieħu l-Kummissjoni biex iżżid is-sensibilizzazzjoni u tippromwovi aktar l-volontarjat fl-Istati Membri? Il-Kummissjoni tħaddan il-fehmiet tal-Onorevoli Parlamentari dwar l-importanza tal-volontarjat għas-soċjetà Ewropea. Minkejja l-fatt li d-disturbi fid-drawwiet alimentari huma aktar komuni fost in-nisa milli fost l-irġiel, jeżistu l-eċċezzjonijiet, bħall-konsum frenetiku tal-ikel, li jidher li jaħkem kważi l-istess numru ta' irġiel u nisa. Parti mill-isfida biex tiġi indirizzata l-prevalenza tad-disturbi fid-drawwiet alimentari fost l-irġiel hija n-nuqqas ta' riċerka u stħarriġ aġġornati. Dan minħabba l-fatt li l-każijiet ta' disturbi fid-drawwiet alimentari fost l-irġiel jew mhumiex irrapportati biżżejjed jew huma djanjostikati ħażin. Il-Kummissjoni tista' tipprovdi dejta statistika dwar l-inċidenza tad-disturbi fid-drawwiet alimentari fost l-irġiel fit-28 Stat Membru? X'azzjoni qed tittieħed biex tittejjeb id-djanjożi tad-disturbi fid-drawwiet alimentari fl-irġiel? Il-Kummissjoni x'inizjattivi qed tieħu bl-għan li tħeġġeġ riċerka ulterjuri u tgħin biex tiddetermina l-fatturi ġenetiċi, fiżiċi, psikoloġiċi u soċjali li joħolqu disturbi fid-drawwiet alimentari fost l-irġiel? Xi strateġija qed tiġi adottata biex tingħata għajnuna lill-irġiel li jbatu minn disturbi fid-drawwiet alimentari biex jagħrfu l-marda li qed taħkimhom u jfittxu għajnuna professjonali biex jegħlbuha? Il-Kummissjoni ma tiġborx dejta dwar disturbi alimentari. L-azzjonijiet marbuta mad-dijanjożi medika, inklużi dawk dwar disturbi alimentari, jaqgħu taħt ir-responsabbiltà tal-Istati Membri. Fit-18 ta' April 2012 il-Parlament adotta dikjarazzjoni bil-miktub dwar it-tfal bis-sindromu ta' Down. F'din id-dikjarazzjoni l-Parlament irrikonoxxa s-sindromu ta' Down bħala wieħed mill-aktar kawżi ġenetiċi komuni tad-diżabilitajiet relatati mat-tagħlim. Il-Parlament irrikonoxxa wkoll id-dritt tal-persuni b'diżabilità li jgawdu minn miżuri maħsuba biex jagħtuhom garanzija ta' indipendenza, integrazzjoni soċjali u okkupazzjonali u parteċipazzjoni fil-ħajja tal-komunità. Fid-dikjarazzjoni, il-Parlament jistieden lill-Kummissjoni, il-Kunsill u l-Istati Membri jgħinu jtejbu l-proċess ta' inklużjoni soċjali tat-tfal bis-sindromu ta' Down permezz ta' kampanji ta' sensibilizzazzjoni fuq livell nazzjonali u Ewropew, jippromwovu r-riċerka pan-Ewropea dwar it-trattament ta' din il-kondizzjoni u jfasslu strateġija li tinkludi l-Ewropa kollha biex jitħarsu d-drittijiet tat-tfal bis-sindromu ta' Down fl-UE. X'azzjonijiet ħadet il-Kummissjoni bħala segwitu għal din id-dikjarazzjoni bil-miktub? X'approċċi ta' tagħlim qed jiġu adottati sabiex jiġu indirizzati d-diversi rekwiżiti ta' dawk bis-sindromu ta' Down fix-xenarji edukattivi ġenerali? Il-Kummissjoni se tikkunsidra tistabbilixxi netwerk bejn l-Istati Membri biex jiġu kondiviżi l-għarfien u l-aqwa prattiki fl-għoti ta' appoġġ fuq kull livell, inkluża l-kollaborazzjoni bejn l-iskejjel flimkien ma' persuni bis-sindromu Down? L-Istati Membri huma responsabbli għall-organizzazzjoni u għall-kontenut tas-sistemi tagħhom tal-edukazzjoni, inklużi d-dispożizzjonijiet dwar l-edukazzjoni u t-taħriġ tan-nies bi bżonnijiet speċjali, u r-rwol tal-Kummissjoni huwa li tappoġġhom fl-isforzi taghom biex itejbu s-sistemi tagħhom. Madwar l-Unjoni Ewropea, il-politiki dwar l-edukazzjoni sesswali fl-iskejjel ivarjaw b'mod konsiderevoli. F'xi Stati Membri l-edukazzjoni sesswali mhix mandatorja, waqt li f'oħrajn titmexxa fil-kurrikulu sħiħ għat-tfal kollha ta' età skolastika, u tibda minn età bikrija. Minkejja l-kompetenzi limitati tal-UE f'dan il-qasam, fil-fatt tikkontribwixxi permezz ta' proġetti taħt il-programm għas-saħħa, bħal Safe II u l-proġett "Boys and Girls". Tista' l-Kummissjoni tipprovdi l-aħħar data statistika dwar l-inċidenza tat-tqala fl-adolexxenti fit-28 Stat Membru? Tista' l-Kummissjoni tipprovdi l-aħħar data statistika dwar mard trażmess sesswalment fost l-adolexxenti fit-28 Stat Membru? Tista' l-Kummissjoni tiddikjara sa liema punt l-edukazzjoni sesswali relatata ma' kwistjonijiet LGBT qed tiġi inkorporata fil-proġetti ffinanzjati mill-UE? X'tip ta' inizjattivi qed tieħu l-UE biex tippromwovi l-edukazzjoni sesswali f'dawk l-Istati Membri li għadhom jikkunsidraw li din il-forma ta' edukazzjoni hi anqas importanti minn forom oħra ta' edukazzjoni? Waħda mill-għodod kruċjali li l-Unjoni Ewropea tuża biex tinforza l-leġiżlazzjoni tal-UE hija l-proċeduri ta' ksur. Madankollu, hemm it-tendenza li t-tagħrif rigward il-proċeduri ta' dan it-tip tkun insuffiċjenti u frammentata, u ta' spiss lanqas lill-Membri tal-PE ma tilħaq, aħseb u ara lill-kostitwenti tagħhom. Kif jingħad hemmhekk, "Sakemm ma tiddeċidix mod ieħor, il-Kummissjoni Ewropea tinforma dwar il-progress tal-fajls fil-kuntest ta' proċedimenti ta' ksur mill-istadju tal-ittra ta' avviż formali 'l hemm.Informazzjoni simili tingħata, għal darb' oħra mill-istadju tal-ittra ta' avviż formali 'l hemm, fir-rigward ta' deċiżjonijiet dwar nuqqas ta' konformità mas-sentenzi tal-Qorti tal-Ġustizzja tal-Unjoni Ewropea, sakemm il-Kummissjoni ma tiddeċidix mod'ieħor.Il-Kummissjoni tagħti wkoll informazzjoni dwar deċiżjonijiet li tagħlaq każijiet li jinvolvu ksur stabbilit". L-informazzjoni li tidher fuq din il-websajt hija mqassma skont l-Istati Membri u ġġib in-numru ta' ksur ikkonċernat, il-qasam milqut u l-bażi ġuridika kkonċernata. Diversi studji juru li l-iżvantaġġ soċjoekonomiku, l-istruttura mħarbta tal-familja u edukazzjoni limitata huma marbuta b'mod konsistenti ma' tqala fost it-tfajliet adolexxenti. Ħafna fatturi ta' stil ta' ħajja li jikkompromettu s-saħħa (pereżempju imġiba sesswali riskjuża, użu tad-droga jew tat-tabakk) diġà urew li hemm xi rabta mat-tqala fost it-tfajliet adolexxenti, u għandhom tendenza li jseħħu b'mod simultanju. Madankollu, rapport tar-Reprostat 2 tal-2007 ("Fatturi Assoċjati ma' Tqala fost it-Tfajliet Adolexxenti fil-Pajjiżi tal-UE: Analiżi Sistematika") wera li r-relazzjoni bejn l-għarfien tas-saħħa sesswali u l-orjentazzjonijiet, l-aċċessibbiltà tas-servizzi u r-rati aktar baxxi tat-tqala fost it-tfaljiet adolexxenti hija kumplessa u tibqa' mhux ċara, li tindika li l-aċċess għal servizzi mtejba, minnu nnifsu, jista' ma jkunx biżżejjed biex jitnaqqas l-għadd ta' tqala fost it-tfajliet adolexxenti. Il-Kummissjoni tista' tipprovdi informazzjoni reċenti dwar tqala fost it-tfajliet adolexxenti fit-28 Stat Membru? X'inhuma l-fehmiet tal-Kummissjoni rigward il-kontroversja evidenti fuq fatturi li jikkontribwixxu għal, u soluzzjonijiet għat-tnaqqis tat-tqala fost it-tfajliet adolexxenti? Rigward il-miri tal-Ewropa 2020 relatati mat-tluq bikri mill-iskola, il-Kummissjoni tqis li dan huwa fattur importanti li jikkontribwixxi għal tqala fost it-tfajliet adolexxenti? Xi programmi ta' sensibilizzazzjoni għandha l-Kummissjoni biex teduka l-adolexxenti dwar mard trażmess sesswalment? Il-Kummissjoni beħsiebha tiffinanzja studji ġodda, inkluż fl-Istati Membri ġodda, biex tikkwantifika l-problema tat-tqala fost it-tfajliet adolexxenti fl-UE? Xi fatturi assoċjati mal-istil tal-ħajja jistgħu jkunu relatati mat-tqala fi tfajliet adolexxenti. Sabiex tħeġġeġ liż-żgħażagħ jadottaw stili ta' ħajja tajbin għas-saħħa minn kmieni f'ħajjithom, il-Kummissjoni qed tieħu azzjoni dwar it-tabakk, l-alkoħol, il-prevenzjoni ta' drogi u korrimenti, in-nutrizzjoni, l-attività fiżika, is-saħħa mentali, l-ambjenti tajbin għas-saħħa u l-inugwaljanzi fis-saħħa. Fl-UE, it-tqala fl-adolexxenti mhix fattur ewlieni li jikkontribwixxi għat-tluq bikri mill-iskola. Ir-Rakkomandazzjoni tal-Kunsill tal-2011 tistieden lill-Istati Membri sabiex jadottaw strateġiji komprensivi bbażati fuq l-evidenza u li jinkludu miżuri ta' prevenzjoni, intervent u kumpens fil-ġlieda kontra t-tluq bikri mill-iskola. Il-Kummissjoni tissorvelja l-iżviluppi fl-Istati Membri, u tirrapporta permezz tar-rapporti tal-Istħarriġ Annwali tat-Tkabbir u tal-Edukazzjoni u t-Taħriġ 2020. L-Ewwel u t-Tieni Programm dwar is-Saħħa ffinanzjaw proġetti fil-qasam tal-informazzjoni dwar is-saħħa sesswali u riproduttiva. Kull sena se jiġu deċiżi l-azzjonijiet għall-Programm dwar is-Saħħa li jkun imiss abbażi ta' programm ta' ħidma annwali. L-adozzjoni tad-Dikjarazzjoni Politika u l-Pjan Internazzjonali ta' Madrid dwar it-Tixjiħ fit-Tieni Assemblea Dinjija dwar it-Tixjiħ fl-2002 kienet l-ewwel darba li l-gvernijiet qablu li jorbtu l-kwistjonijiet relatati mat-tixjiħ ma' oqfsa oħra għall-iżvilupp soċjali u ekonomiku u d-drittijiet tal-bniedem. L-attenzjoni kienet iffokata fuq tliet oqsma prijoritarji: il-persuni ta' età avvanzata u l-iżvilupp, il-promozzjoni tas-saħħa u l-benessri fix-xjuħija u l-għoti ta' ambjenti li jappoġġawhom u jiffaċilitawlhom il-ħajja. Kważi kwart tal-popolazzjoni ta' Malta fl-2012 kellha 60 sena jew aktar, u tbassar li fil-25 sena li ġejjin, l-għadd ta' persuni b'età ta' 75 sena jew aktar se jirdoppja minn 28 500 għal 57 100. Fid-dawl ta' dan, tista' l-Kummissjoni: tipprovdi l-projezzjonijiet statistiċi għall-għadd ta' persuni li se jkun ta' età ta' 60 sena jew aktar sal-2020 fl-Istati Membri? tiddikjara l-fehmiet tagħha dwar il-Pjan ta' Azzjoni ta' Madrid u kif bi ħsiebha tagħti segwitu għall-konklużjonijiet tal-pjan? tgħid xi pjanijiet u proġetti għandha implimentati biex tgħin fit-titjib tas-saħħa u l-benessri tal-persuni anzjani u tiggarantilhom ambjent li jappoġġahom? L-Istati Membri huma mistiedna jużaw il-Fondi Ewropej Strutturali u ta' Investiment, pereżempju għall-bini mill-ġdid ta' servizzi pubbliċi u l-adattament ta' postijiet tax-xogħol biex dawn jindirizzaw l-isfidi demografiċi fil-perjodu 2014-2020. Il-ħaddiema domestiċi, jiġifieri dawk in-nies impjegati biex jagħmlu xogħol domestiku, ma għandhomx kundizzjonijiet tax-xogħol ċari. F'ħafna każijiet, l-impjieg tagħhom mhuwiex reġistrat u għalhekk ma jistgħux jeżerċitaw id-drittijiet tagħhom taħt il-liġijiet tal-impjieg. Il-Konvezjoni tal-Organizzazzjoni Internazzjonali tax-Xogħol (ILO) rigward xogħol diċenti għall-ħaddiema domestiċi, li daħlet fis-seħħ fil-5 ta' Settembru 2013, tiġbed l-attenzjoni għad-drittijiet ta' dawn il-ħaddiema, li bħalissa hemm 53 miljun ħaddiem. Il-Kummissjoni tista' tipprovdi statistika dwar l-għadd ta' ħaddiema domestiċi f'kull Stat Membru, kategorizzata skont is-sess? Il-Kummissjoni kif se tissorvelja, fil-kompetenzi tagħha, l-implimentazzjoni tal-konvenzjoni tal-ILO msemmija hawn fuq fl-Istati Membri u tipproponi titjib fil-kundizzjonijiet tax-xogħol tal-ħaddiema fl-UE? Fit-28 ta' Jannar 2014, il-Kunsill tal-Ministri tal-UE adotta Deċiżjoni li tawtorizza lill-Istati Membri jirratifikaw il-Konvenzjoni tal-Organizzazzjoni Internazzjonali tax-Xogħol (ILO) fir-rigward ta' xogħol diċenti għall-ħaddiema domestiċi (il-Konvenzjoni Nru 189). Id-Deċiżjoni ġiet proposta mill-Kummissjoni f'Marzu 2013, u approvata mill-Parlament Ewropew f'Diċembru 2013. Permezz tar-ratifika, l-Istati Membri jagħmlu d-dispożizzjonijiet tal-Konvenzjoni tal-ILO infurzabbli bħala parti mill-korp ta' leġiżlazzjoni nazzjonali tagħhom. Ladarba l-Konvenzjoni tal-ILO tkun ġiet ratifikata, is-sistema superviżorja tal-ILO tibda l-ħidma tagħha biex tiżgura li l-pajjiżi fil-fatt jimplimentawha. Il-Kummissjoni se taqdi bis-sħiħ ir-rwol tagħha meta tipparteċipa fil-laqgħat tal-ILO bħall-Konferenza Internazzjonali dwar ix-Xogħol u l-Korp governattiv tal-ILO, fejn l-implimentazzjoni fil-pajjiżi membri tiġi eżaminata bir-reqqa. Madankollu bosta kwistjonijiet fil-Konvenzjoni huma diġà koperti mil-liġi tal-UE. L-Istati Membri diġà għandhom l-obbligu li jikkonformaw mad-dispożizzjonijiet korrispondenti, u l-implimentazzjoni tagħhom hija ssorveljata mill-Kummissjoni bħalma jiġri fil-każ tar-regoli kollha tal-UE. Minbarra r-rwol istituzzjonali tagħha, il-Kummissjoni tikkoopera mal-ILO sabiex iwettqu proġetti speċifiċi mmirati lejn ħaddiema domestiċi migranti u l-familji tagħhom fl-Ewropa.
Extracted from C_279_2014.html